# Yhteyden muodostaminen Bluetooth®-kuulokkeisiin ja -kaiuttimiin

Huomautus: Tämän osion ohjeet eivät päde Windows 8 -käyttöjärjestelmässä.

Bluetooth-stereo- ja monokuulokkeita voi käyttää musiikin kuunteluun ja VoIP-puheluihin vastaamiseen tietokoneelta. Tietokoneeseen voi myös liittää Bluetooth-kaiuttimet.

Tuettuihin ääniprofiileihin kuuluvat muun muassa seuraavat:

- A2DP, lähde ja nielu
- AVRCP, ohjain ja kohde
- HFP/HSP, ääniyhdyskäytävä
- Integrointi Windows Media Playerin ja Centerin kanssa
- Integrointi Skypen kanssa

## Musiikin kuuntelu tietokoneelta Bluetooth-kuulokkeilla tai -kaiuttimilla

Bluetooth-stereokuulokkeet voidaan yhdistää tietokoneeseen musiikin kuuntelua ja tietokoneen musiikkisoittimen hallintaa varten. Yhdistämisen jälkeen Bluetooth-stereolaitteella voidaan pysäyttää tai keskeyttää toisto ja jatkaa toistoa, siirtyä seuraavaan tai edelliseen kappaleeseen ja säätää tietokoneen musiikkisoittimen äänenvoimakkuutta.

Lisätyn Bluetooth-laitteen Palvelut-ikkunassa (katso Uuden Bluetooth®-laitteen lisääminen ja yhdistäminen):

1. Muodosta yhteys napsauttamalla Kuuntele musiikkia -linkkiä Palvelut-ikkunassa.
2. Palvelut-ikkunan viesti päivittyy, kun yhteys on muodostettu. Bluetooth-kuulokkeista tai -kaiuttimista tulee tietokoneen musiikintoiston oletusaudiolaite.
3. Jos musiikki ei kuulu Bluetooth-kuulokkeista yhteyden muodostamisen jälkeen, tarkista, että Oletusaudiolaite-asetukset on määritetty jäljempänä olevan kohdan Oletusaudiolaite mukaisesti.
4. Katkaise nykyinen ääniyhteys napsauttamalla Katkaise Palvelut-ikkunan kohdassa Kuuntele musiikkia. Käyttöjärjestelmän oletusaudiolaite palautetaan alkuperäiseen asetukseen.

#### Oletusäänilaite

Kun ääniyhteys on muodostettu, Bluetooth-audiolaite valitaan automaattisesti Windows-käyttöjärjestelmän oletustoistolaitteeksi. Joissakin harvoissa tapauksissa voi käydä niin, ettei Bluetooth-oletusaudiolaite toimi automaattisesti. Jos esimerkiksi valitset manuaalisesti toisen audiolaitteen oletusaudiolaitteeksi, ennen kuin yhteys Bluetooth-audiolaitteen kanssa muodostetaan, Bluetooth-audiolaite ei ehkä toimi. Siirry tässä tapauksessa Windowsin ääniasetuksiin järjestelmän tehtäväpalkista tai Ohjauspaneelin Laitteisto ja ääni -kohdan Äänilaitteiden hallinta -kohdasta ja määritä Bluetooth-audiolaite oletuslaitteeksi.

## Bluetooth-kuulokemikrofonin käyttäminen VoIP-puheluihin

Bluetooth-monokuulokkeita voidaan käyttää VoIP-puhelinohjelmien ääniviestintälaitteina.

Lisätyn Bluetooth-laitteen Palvelut-ikkunassa (katso Uuden Bluetooth®-laitteen lisääminen ja yhdistäminen):

1. Napsauta Välitä VoIP-puhelut handsfree-laitteeseen -linkkiä Palvelut-ikkunassa.
2. Palvelut-ikkunan viesti päivittyy, kun yhteys on muodostettu, ja kuulokkeet määritetään VoIP-ohjelmien kuten Skypen oletusviestintälaitteeksi.
3. Katkaise nykyinen audioyhteys napsauttamalla Katkaise Palvelut-ikkunan kohdassa Välitä VoIP-puhelut handsfree-laitteeseen.

## Voice over IP (VoIP) -puheluiden vastaanottaminen musiikin kuuntelun aikana

Bluetooth-stereo- ja monokuulokkeet voidaan kytkeä saumattomasti hyväksymään tai hylkäämään saapuvat Skype-puhelut Bluetooth-audiolaitteen painikkeilla musiikin kuuntelun aikana. Musiikin toisto keskeytyy automaattisesti aktiivisen Skype-puhelinkeskustelun aikana ja jatkuu puhelun päättymisen jälkeen.

Huomautus: Voit sallia näiden ominaisuuksien saumattoman toiminnan ottamalla Bluetooth-laajennuksen käyttöön Windowsin mediasoittimessa ja varmistamalla, että Skype-yhteys sallitaan "btplayerctrl.exe"-laajennuksella.

## Musiikin toistaminen Bluetooth-laitteesta tietokoneen kaiuttimilla

Voit toistaa ääntä Bluetooth-laitteesta käyttämällä tietokoneen kaiuttimia.

Lisätyn Bluetooth-laitteen Palvelut-ikkunassa (katso Uuden Bluetooth®-laitteen lisääminen ja yhdistäminen):

1. Napsauta Toista musiikkia -linkkiä Palvelut-ikkunassa.
2. Tämän jälkeen äänen suoratoisto Bluetooth-etälaitteesta ohjataan tietokoneen kaiuttimiin (tai muuhun tietokoneessa määritettyyn oletusaudiolaitteeseen).
3. Kun Toista musiikkia -yhteys on aktiivinen, etämediasoitinta voidaan hallita Bluetoothilla Bluetooth-kaukosäädin-ikkunassa. Bluetooth-kaukosäädin-kuvake ilmestyy järjestelmän tehtäväpalkkiin. Bluetooth-kaukosäädin-ikkuna tulee näkyviin, kun kuvaketta napsautetaan. Ikkuna tukee tavanomaisia toimintoja, kuten toista/pysäytä, seuraava/edellinen kappale ja äänenvoimakkuuden säätö.
4. Kun haluat lopettaa tietokoneen käytön Bluetooth-kaiuttimena, napsauta Katkaise-linkkiä Palvelut-ikkunassa.