# Administrasjon og konfigurasjon av Bluetooth®

## Bluetooth-radio på og av

Når du skal deaktivere Bluetooth, finnes det opptil tre mulige metoder du kan bruke: en programvarebryter, en maskinvarebryter eller Enhetsbehandling. Vi fraråder på det sterkeste å veksle mellom å bruke disse tre metodene (f.eks. å slå av Bluetooth med programvarebryteren og slå den på igjen med Enhetsbehandling).

Programvarebryteren er den foretrukne metoden for å slå Bluetooth-radioen av og på. Vi fraråder på det sterkeste å gjøre dette ved å deaktivere/aktivere Bluetooth-enhetsdriveren(e) i Enhetsbehandling. Programvarebryteren er imidlertid ikke tilgjengelig på alle systemer. Fremgangsmåten for bruk av programvarebryteren varierer mellom operativsystemer og er beskrevet nedenfor.

Noen systemer kan ha en maskinvarebryter i stedet for eller i tillegg til en programvarebryter. Når begge bryterne er til stede, bør du unngå å bruke dem samtidig (det vil si at hvis Bluetooth-radioen slås på med programvarebryteren, forblir den av selv om maskinvarebryteren slås av og på). Du finner mer informasjon om maskinvarebryteren i brukerhåndboken for systemet.

Slik slår du Bluetooth-radioen av og på i Windows 7:

1. Høyreklikk på Bluetooth-ikonet i systemstatusfeltet.
2. Velg Slå adapteren på eller Slå adapteren av.

Du kan eventuelt slå av Bluetooth-radioen via vinduet Bluetooth-innstillinger:

1. Høyreklikk på Bluetooth-ikonet i systemstatusfeltet.
2. Velg Åpne innstillinger.
3. Merk av for Slå av Bluetooth-adapteren i fanen Alternativer.

Slik slår du Bluetooth-radioen av og på i Windows 8 og nyere:

1. Åpne PC-innstillinger.
   - Åpne Perler-menyen ved å flytte markøren nederst til høyre i skjermbildet, velg Innstillinger og klikk på Endre PC-innstillinger.
2. Velg Trådløs-noden.
3. Klikk på Bluetooth-glidebryteren for å slå Bluetooth av og på.

## Innstillinger for mappedeling

Slik aktiverer eller deaktiverer du fildeling:

1. Høyreklikk på Bluetooth-ikonet i systemstatusfeltet, og velg Åpne innstillinger.
2. I vinduet Bluetooth-innstillinger velger du fanen Delt mappe, og deretter gjør du ett av følgende:
   - Hvis du vil aktivere fildeling, merker du av for Tillat at eksterne enheter blar gjennom delt mappe og klikker på Bla gjennom for å velge den lokale mappen som skal deles med Bluetooth-enhetene, deretter klikker du på OK.
   - Hvis du vil deaktivere fildeling, velger du bort Tillat at eksterne enheter blar gjennom delt mappe.

Du kan aktivere eller deaktivere brukervarsler om opplasting av filer via FTP:

1. Høyreklikk på Bluetooth-ikonet i systemstatusfeltet, og velg Åpne innstillinger.
2. I vinduet Bluetooth-innstillinger velger du fanen Delt mappe, og deretter gjør du ett av følgende:
   - Hvis du vil aktivere brukervarsling, merker du av for Varsle meg ved opplasting av filer til den delte mappen og klikker på OK.
   - Hvis du vil deaktivere brukervarsling, fjerner du merket for Varsle meg ved opplasting av filer til den delte mappen.

## Lydinnstillinger

Merk: Denne delen gjelder ikke hvis du bruker operativsystemet Windows 8.

Slik administrerer du Bluetooth-innstillinger for lyd:

1. Høyreklikk på Bluetooth-ikonet i systemstatusfeltet, og velg Åpne innstillinger.
2. I vinduet Bluetooth-innstillinger velger du fanen Lyd, og deretter gjør du ett eller flere av følgende:
   - Hvis du vil begrense Bluetooth-lydtilkobling til enheter som støtter innholdsbeskyttelsen SCMS-T Digital Rights Management (DRM), merker du av for Bare koble til en lydenhet hvis den støtter SCMS-T-innholdsbeskyttelse.
   - Hvis du vil aktivere automatisk bytte av Skype-anrop mens du lytter til musikk, velger du alternativet Aktiver Skype Switching og velger navnet på en tidligere tilkoblet Bluetooth-hodetelefon fra rullegardinmenyen. Hvis du vil ha flere opplysninger, kan du se Motta VoIP-samtaler (VoIP - Voice over IP) mens du hører på musikk. Dette alternativet er bare tilgjengelig hvis Skype-programmet er installert på datamaskinen.

## Innstillinger for høy hastighet

Slik administrerer du innstillinger for høy hastighet:

1. Høyreklikk på Bluetooth-ikonet i systemstatusfeltet, og velg Åpne innstillinger.
2. I vinduet Bluetooth-innstillinger velger du fanen Høy hastighet, og deretter gjør du ett av følgende:
   - Hvis du vil vise varsler når Bluetooth-tilkoblingen veksler mellom å aktivere og deaktivere modusen Bluetooth High Speed, velger du Varsle meg om bytte til høyhastighetsmodus.
   - Hvis du vil skjule varsler når Bluetooth-tilkoblingen veksler mellom å aktivere og deaktivere modusen Bluetooth High Speed, velger du bort Varsle meg om bytte til høyhastighetsmodus.