# Filoverføring via Bluetooth®

Del lokale filer og mapper på datamaskinen med andre Bluetooth-enheter, overfør alle typer filer mellom datamaskinen og Bluetooth-enheter, opprett eller slett filer og mapper på en Bluetooth-enhet, og bruk veiviseren for sending fra Microsoft Office-menyen for å sende filer til Bluetooth-enheter.

Støttede profiler og roller:

- FTP (klient/server) (FTP - File Transfer Protocol)
- BIP (initiator/responder) (BIP - Profil for grunnleggende bildebehandling)
- Profil for objektsending (OPP) (klient/server)

Funksjoner som støttes:

- OBEX 1.5 SRM (OBEX - Object Exchange, SRM - Single Response Mode)
- Alle OBEX-profiler kan benytte Bluetooth High Speed
- Microsoft Office-integrasjon for OPP-klient (OPP - Object Push Profile)

Hvis en ekstern Bluetooth-enhet støtter Bluetooth High Speed, vil de fleste filoverføringsoperasjonene utføres i High Speed-modus automatisk ved hjelp av Wi-Fi-radioen.

## Del lokal mappe med andre Bluetooth-enheter

Du kan dele mappene på datamaskinen med andre Bluetooth-enheter ved å følge trinnene som er beskrevet i delen Innstillinger for mappedeling i denne brukerhåndboken.

Delt mappe brukes som rotmappe for filoverføring via FTP og som standardmappe for mottak av filer via OPP og BIP.

## Bla gjennom den delte mappen til en ekstern Bluetooth-enhet

Når datamaskinen er koblet til en Bluetooth-enhet som støtter FTP, kan du bruke et standard, Utforsker-lignende vindu til å utføre normal filbehandling mellom enheten og datamaskinen, akkurat som det ville blitt gjort lokalt:

- Bla gjennom filer og mapper
- Overfør filer og mapper
- Slett filer og mapper
- Gi nytt navn til filer og mapper
  Merk: Hvis den eksterne enheten støtter FTP-serverrolle under v1.2, kan bare tomme mapper få nytt navn.
- Opprett mapper

Slik får du tilgang til den delte mappen på den eksterne enheten fra tjenestevinduet:

1. Åpne vinduet Tjenester på enheten (se Legge til og koble til en new Bluetooth®-enhet).
2. Klikk på Bla gjennom ekstern mappe.

Slik får du tilgang til den delte mappen på den eksterne enheten fra Windows Utforsker:

1. Åpne mappen Datamaskin.
2. Klikk på ikonet med navnet på den eksterne enheten.

Merk: Hvis den eksterne enheten støtter FTP-serverrollen midlertidig (det vil si at FTP-serverrollen kan slås på eller av), kan koblingen i Datamaskin-mappen være borte. I så fall brukes Tjenester-vinduet på den eksterne enheten.

Merk: Under datautveksling kan det hende at den eksterne enheten ber om et passord. Da må du oppgi det samme passordet på begge enhetene for å aktivere tilkoblingen. Hvis passordene ikke samsvarer, vil tilkoblingen bli avbrutt.

## Send filer til en Bluetooth-enhet

Veiviser for sending av fil til Bluetooth-enhet brukes for å sende filer til den eksterne Bluetooth-enheten. Veiviseren kan sende én fil, men flere veivisere kan startes samtidig. Du får en fremgangsmåte som viser hvordan du velger ekstern målenhet og fil som skal sendes. Veiviser for sending av fil til Bluetooth-enhet kan utføres i flere scenarioer.

Merk: BIP brukes gjerne til å sende bilder fra en mobil enhet til en datamaskin. OPP brukes for å sende alle andre typer filer. Veiviser for sending av fil til Bluetooth-enhet støtter begge profiler.

### Sende filer fra Microsoft Office til en Bluetooth-enhet

Programfiler fra Microsoft Office Word, Excel, Access og Power Point kan sendes til andre Bluetooth-enheter for følgende versjoner av Microsoft Office:

- Microsoft Office 2003
- Microsoft Office 2007
- Microsoft Office 2010
- Microsoft Office 2013

Slik sender du et åpent Microsoft Office-dokument til en ekstern Bluetooth-enhet:

1. Avhengig av hvilken versjon av Microsoft Office du bruker, velger du Send til Bluetooth på menyen eller verktøylinjen. Se Microsoft Office Hjelp for å få veiledning om hvordan du gjør dette. Veiviser for sending av fil til Bluetooth-enhet vises.
2. Når Veiviser for sending av fil til Bluetooth-enhet er åpnet, velger du den Bluetooth-enheten som skal motta filen, og klikker på Neste-knappen.
3. Det vises et vindu som viser fremdriften for filoverføringen, og dokumentet sendes til Bluetooth-enheten som er valgt. Du vil få beskjed når overføringen er ferdig.

### Sende filer fra Windows Utforsker til en Bluetooth-enhet

Slik sender du filer fra Windows Utforsker til en Bluetooth-enhet:

1. Høyreklikk på filikonet i Windows Utforsker, og velg handlingen Bluetooth i elementet Send til på kontekstmenyen. Veiviser for sending av fil til Bluetooth-enhet vises.
2. Når Veiviser for sending av fil til Bluetooth-enhet er åpnet, velger du den Bluetooth-enheten som skal motta filen, og klikker på Neste-knappen.
3. Det vises et vindu som viser fremdriften av filoverføringen, og den valgte filen sendes til Bluetooth-enheten. Du vil få beskjed når overføringen er ferdig.

### Sende filer fra vinduet Tjenester til en Bluetooth-enhet

Slik sender du filer fra vinduet Tjenester til en Bluetooth-enhet:

1. Klikk på koblingen Send fil i vinduet Tjenester. Dialogboksen Åpne vises.
2. Velg en fil i listen, og klikk på Åpne-knappen. Veiviser for sending av fil til Bluetooth-enhet vises.
3. Når Veiviser for sending av fil til Bluetooth-enhet er åpnet, klikker du på Neste-knappen.
4. Det vises et vindu som viser fremdriften av filoverføringen, og den valgte filen sendes til Bluetooth-enheten. Du vil få beskjed når overføringen er ferdig.

## Motta filer fra en Bluetooth-enhet

Når en annen Bluetooth-enhet starter en filoverføring til datamaskinen din ved hjelp av BIP eller OPP, vises vinduet Mottar filer med en standard målbane for de innkommende filene.

Merk: BIP brukes gjerne til å sende bilder fra en mobil enhet til en datamaskin. OPP brukes for å sende alle andre typer filer.

Within the Receiving Files window you can change the default destination folder where incoming files/pictures are saved. To do this, follow these steps:

1. Klikk på Bla gjennom, og velg ønsket mappevindu.
2. Når du har valgt en bane, klikker du Godta for å starte filoverføringen.
3. Hvis du vil avvise en innkommende fil, klikker du på Avvis.

### Endre filer og mapper fra en Bluetooth-enhet

En Bluetooth-enhet som støtter FTP-profil kan endre filer og mapper i mappen som er delt lokalt. Spesielle tillatelser vil bli forespurt hvis den eksterne enheten prøver å overskrive, gi nytt navn til eller slette delt innhold. Vinduet Forespørsel om tillatelse vises før disse endringene kan utføres. I vinduet Forespørsel om tillatelse får du følgende alternativer:

- Velg Tillat bare denne gangen, og klikk på OK for å tillate endringer fra en Bluetooth-enhet midlertidig.
- Velg Tillat alltid denne enheten, og klikk på OK for å tillate endringer fra en Bluetooth-enhet når Bluetooth-enheten er paret.
- Hvis du midlertidig vil nekte endringer fra en Bluetooth-enhet, klikker du på Avbryt.

Hvis filen som skal overføres, ikke endrer noen eksisterende fil, skal den overføres uten vinduet Forespørsel om tillatelse.

### Fremdrift for mottak av filer

Når en annen Bluetooth-enhet starter en filoverføring til datamaskinen og overføringen godkjennes, vises kanskje vinduet Mottar:

- Hvis den eksterne enheten er en BIP- eller OPP-klient, vises vinduet Mottar.
- Hvis den eksterne enheten er en FTP-klient, kan du konfigurere visningen av vinduet Mottar ved å følge trinnene som er beskrevet i delen Innstillinger for mappedeling i brukerveiledningen.

Vinduet Mottar viser følgende informasjon for hver fil:

- Overføringsstatus (mottatt, ikke mottatt, overføring pågår osv.)
- Datatakt for overføring for filer som overføres for øyeblikket
- Størrelsen på filene som ble mottatt