# Administration og konfiguration af Bluetooth®

## Tænding og slukning af Bluetooth-radien

Når det er nødvendigt at deaktivere Bluetooth, er tre mulige metoder tilgængelige: en softwareknap, en hardwareknap eller Enhedsadministratoren. Vi anbefaler kraftigt, at blanding af disse tre metoder undgås (f.eks at slukke for Bluetooth med softwareknappen og tænde den med Enhedsadministratoren).

Softwareknappen er den foretrukne metode til at tænde eller slukke Bluetooth-radioen. Vi anbefaler kraftigt, at aktivering/deaktivering af Bluetooth-enhedens driver(e) ikke foregår igennem Enhedsadministratoren. Softwarekontakten er muligvis ikke tilgængelig på alle systemer. Procedurerne for brug af softwareknappen afhænger af det enkelte operativsystem og er omtalt nedenfor.

Visse operativsystemer har en hardwareknap i stedet for eller som supplement til en softwareknap. Når begge kontakter er til stede, bør de ikke benyttes samtidigt (dvs. hvis Bluetooth-radioen er slukket med softwareknappen, forbliver den slukket, selvom hardwareknappen skiftevis slukkes eller tændes). Se systemets brugermanual for at få oplysninger om hardwareknappen.

Sådan tænder og slukker du Bluetooth-radioen i Windows 7:

1. Højreklik på proceslinjeikonet Bluetooth.
2. Vælg Slå adapter til eller Slå adapter fra.

Alternativt kan Bluetooth-radioen slukkes ved brug af vinduet Bluetooth-indstillinger:

1. Højreklik på proceslinjeikonet Bluetooth.
2. Vælg Åbn indstillinger.
3. På fanen Indstillinger skal du markere Sluk for Bluetooth-adapteren.

Sådan tænder og slukker du Bluetooth-radioen i Windows 8 eller nyere:

1. Åbn pc-indstillinger
   - Åbn menuen Charm ved at flytte markøren ned i nederste højre hjørne, vælg Indstillinger og klik på Skift pc-indstillinger.
2. Vælg noden Trådløs.
3. Klik på Bluetooth-skyderen for skiftevis at tænde og slukke Bluetooth.

## Indstillinger for fildeling

Sådan aktiverer eller deaktiverer du fildeling:

1. Højreklik på linjeikonet Bluetooth, og vælg Åbn indstillinger.
2. I vinduet Bluetooth-indstillinger skal du vælge fanen Delt mappe og gøre ét af følgende:
   - Du kan aktivere fildeling ved at vælge afkrydsningsfeltet Tillad, at fjernenheder gennemser den delte mappe, klikke på Gennemse for at vælge den lokale mappe, der skal deles med Bluetooth-enhederne, og derefter klikke på OK.
   - Deaktiver mappedeling ved at fjerne markeringen fra afkrydsningsfeltet Tillad, at fjernenheder gennemser den delte mappe.

Sådan aktiverer eller deaktiverer du brugerunderretninger vedr. upload af filer via FTP:

1. Højreklik på proceslinjeikonet Bluetooth, og vælg Åbn indstillinger.
2. I vinduet Indstillinger for Bluetooth skal du vælge fanen Delt mappe og derefter gøre ét af følgende:
   - Aktiver brugerunderretning ved at markere afkrydsningsfeltet Giv mig besked, når der uploades filer til den delte mappe, og klik derefter på OK.
   - Deaktiver brugerunderretning ved at fjerne markeringen Giv mig besked, når der uploades filer til den delte mappe fra afkrydsningsfeltet.

## Lydindstillinger

Bemærk: Dette afsnit er ikke gældende, hvis du benytter operativsystemet Windows 8.

Sådan administrerer du indstillinger Bluetooth-lyd:

1. Højreklik på linjeikonet Bluetooth, og vælg Åbn indstillinger.
2. I vinduet Bluetooth-indstillinger skal du vælge fanen Lyd og gøre ét af følgende:
   - Hvis du kun vil tillade en Bluetooth-lydforbindelse til enheder, der understøtter SCMS-T Digital Rights Management-indhold (DRM), skal du vælge afkrydsningsfeltet Opret kun forbindelse til en lydenhed, hvis den understøtter SCMS-T-indholdsbeskyttelse.
   - Du kan aktivere automatisk skift til Skype-opkald, mens du lytter til musik, ved at vælge indstillingen Aktiver Skype-skift og vælge navnet på det tidligere forbundne Bluetooth-lydheadset fra rullemenuen. Der findes yderligere oplysninger i Modtagelse af VoIP (Voice over IP )-opkald, mens der lyttes til musik. Denne valgmulighed er ikke tilgængelig, hvis Skype-softwaren ikke er installeret computeren.

## Højhastighedsindstillinger

Sådan administrerer du indstillinger for høj hastighed:

1. Højreklik på linjeikonet Bluetooth, og vælg Åbn indstillinger.
2. I vinduet Bluetooth-indstillinger skal du vælge fanen Høj hastighed og gøre ét af følgende:
   - Du kan få vist notifikationer, når Bluetooth-forbindelsen skifter til eller fra Bluetooth High Speed-tilstanden, ved at vælge Giv mig besked om skift af højhastighedstilstand.
   - Du kan skjule notifikationer, når Bluetooth-forbindelse skifter til og fra Bluetooth High Speed-tilstanden, ved at fravælge Giv mig besked om skift af højhastighedstilstand.