# Bluetooth® fejbeszélő vagy hangszóró csatlakoztatása

Megjegyzés: Az alábbi utasítások Windows 8 operációs rendszer esetén nem alkalmazhatók.

A sztereó és monó Bluetooth-fejbeszélők zenehallgatáshoz és a számítógépre beérkező VoIP-hívások fogadásához használhatók. A számítógép a Bluetooth-eszköz kihangosításához is használható.

A támogatott hangprofilok tartalmazzák az alábbiakat:

- A2DP forrás és fogadó
- AVRCP vezérlő és céleszköz
- HFP/HSP hangátjáró
- Windows Media Player/Center integráció
- Skype integráció

## Zenehallgatás a számítógépen Bluetooth-fejbeszélő vagy -hangszóró segítségével

A számítógéphez csatlakoztatott sztereó Bluetooth-fejbeszélők nemcsak zenehallgatásra szolgálnak, de a számítógépen futó audioszoftver vezérlésére is képesek. A számítógéphez csatlakoztatott sztereó Bluetooth hangeszközzel leállíthatja, szüneteltetheti vagy újraindíthatja a lejátszást, az előző vagy a következő zeneszámra ugorhat, illetve felerősítheti vagy lehalkíthatja a számítógépen futó audioszoftver hangerejét.

Hajtsa végre az alábbi műveletet a hozzáadott Bluetooth-eszközhöz tartozó Szolgáltatások ablakban (lásd: Új Bluetooth® eszköz hozzáadása és csatlakoztatása):

1. Kapcsolat létrehozásához kattintson a Szolgáltatások ablakban található Zenehallgatás hivatkozásra.
2. Ha a kapcsolat létrejött, a Szolgáltatások ablakban található üzenet megváltozik, és a csatlakoztatott Bluetooth-fejbeszélő vagy -hangszóró lesz beállítva a zenelejátszás alapértelmezett hangeszközeként.
3. Ha a csatlakoztatott Bluetooth-fejbeszélőn mégsem hall zenét, ellenőrizze, hogy az Alapértelmezett hangeszköz beállításai megegyeznek-e az Alapértelmezett hangeszköz szakaszban megadottakkal.
4. A meglévő hangkapcsolat megszakításához kattintson a Kapcsolat megszakítása elemre a Szolgáltatások ablak Zenehallgatás szakaszában. Ekkor az operációs rendszer alapértelmezett hangeszköze vissza lesz állítva az eredeti beállításra.

#### Alapértelmezett hangeszköz

Ha a hangkapcsolat létrejött, a Bluetooth hangeszköz automatikusan a Windows operációs rendszer alapértelmezett lejátszóeszközeként lesz beállítva. Ritkán ugyan, de előfordulhat, hogy az alapértelmezett Bluetooth hangeszköz nem működik automatikusan. Ha például a Bluetooth hangeszköz csatlakoztatása előtt manuálisan egy másik hangeszközt állít be alapértelmezettként, előfordulhat, hogy a Bluetooth hangeszköz nem fog működni. Ebben az esetben nyissa meg a Hangerőszabályzó beállításai párbeszédpanelt a tálcamenüből, vagy a Hangeszközök kezelése párbeszédpanelt a Vezérlőpult Hardver és hang szakaszában, majd állítsa be a Bluetooth hangeszközt alapértelmezett eszközként.

## Bluetooth fejbeszélők használata VoIP hívásoknál

A monó Bluetooth-fejbeszélők a VoIP telefonos alkalmazásokhoz használhatók.

Hajtsa végre az alábbi műveletet a hozzáadott Bluetooth-eszközhöz tartozó Szolgáltatások ablakban (lásd: Új Bluetooth® eszköz hozzáadása és csatlakoztatása):

1. Kattintson a VoIP-hívások átirányítása kihangosító eszközre hivatkozásra a Szolgáltatások ablakban.
2. Ha a kapcsolat létrejött, a Szolgáltatások ablakban található üzenet megváltozik, és a fejbeszélő a VoIP-alkalmazások, például a Skype alapértelmezett hangeszközeként lesz beállítva.
3. A meglévő hangkapcsolat megszakításához kattintson a Kapcsolat megszakítása gombra a Szolgáltatások ablak VoIP-hívások átirányítása kihangosító eszközre részében.

## VoIP hívások fogadása zenehallgatás közben

A sztereó és a monó Bluetooth fejbeszélőkön található gomb(ok) segítségével zenehallgatás közben is fogadhatja vagy elutasíthatja a bejövő Skype-hívásokat. Skype-hívás fogadása esetén a zene automatikusan leáll, a hívás végeztével pedig újraindul.

Megjegyzés: A fenti funkciók megfelelő működése érdekében engedélyezze a Bluetooth beépülő modult a Windows Media Player alkalmazásban, és gondoskodjon róla, hogy a Skype hozzáférjen a btplayerctrl.exe beépülő modulhoz.

## Zenelejátszás Bluetooth-eszközről a számítógép hangszóróin

Bluetooth-eszközről történő zenelejátszás a számítógép hangszórói segítségével.

Hajtsa végre az alábbi műveletet a hozzáadott Bluetooth-eszközhöz tartozó Szolgáltatások ablakban (lásd: Új Bluetooth® eszköz hozzáadása és csatlakoztatása):

1. Kattintson a Zene lejátszása hivatkozásra a Szolgáltatások ablakban.
2. Ha a művelet befejeződött, a távoli Bluetooth-eszközről érkező adatfolyam a számítógép hangszóróira (vagy más alapértelmezettként beállított hangeszközre) lesz átirányítva.
3. Ha a Zene lejátszása kapcsolat aktív, a távoli médialejátszót a Bluetooth-távvezérlés ablakból Bluetooth segítségével kezelheti. A Bluetooth-távvezérlés ikon a tálcán fog megjelenni. Az ikonra kattintva megjelenítheti a Bluetooth-távvezérlés ablakot. Ebben az ablakban olyan általános műveletek érhetők el, mint a lejátszás/leállítás, a következő/előző zeneszámra ugrás és a hangerő növelése/csökkentése.
4. Ha már nem szeretné Bluetooth-hangszóróként használni a számítógépet, kattintson a Kapcsolat megszakítása hivatkozásra a Szolgáltatások ablakban.